Benjamin Raich

Benjamin Raich (sündinud 28. veebruaril 1978 Arzl im Pitzalis Tiroolis) on Austria mäesuusataja, kes on tulnud kolm korda maailmameistriks ja kaks korda olümpiavõitjaks. 

Suurvõistlustelt on ta kokku võitnud 14 medalit. Maailma karikasarja etappe on ta võitnud kokku 36 (seisuga 15. jaanuar 2015). Benjamin Raichi õde Carina Raich on endine tipptasemel mäesuusataja.

Benjamin Raichi elukaaslane on mäesuusataja Marlies Schild.

 Sportlaskarjäär

Tulnud kolm korda juunioride maailmameistriks slaalomis ja suurslaalomis, siirdus Benjamin Raich 1998. aastal maailma karikasarja karusselli. Juba järgmisel aastal sai ta Schladmingis toimunud maailma karikasarja etapil slaalomis esikoha, kusjuures seda pärast 23. kohta esimese laskumise järel. 2001. aasta kevadel tõusis Raich kindlalt maailma mäesuusatajate tippu, sai maailmameistrivõistlustel slaalomis hõbemedali ja oli hooaja lõpus slaalomi maailma karikasarja arvestuses poodiumi kõrgeimal astmel. 2002. aasta olümpiamängudel Salt Lake Citys võitis ta nii slaalomis kui ka Alpi kahevõistluses pronksmedali.

Paari mitte just eduka hooaja järel õnnestus Bennil suurepäraselt 2005. aasta. Bormio MM-il sai ta kaks kuldmedalit, olles parim Alpi kahevõistluses ja slaalomis, ning lisaks sai ta hõbeda suurslaalomis ja pronksi ülisuurslaalomis. Uue alana maailmameistrivõistluste kavva võetud meeskonnavõistluses sai ta Austria meeskonna koosseisus hõbemedali. Hooaja lõpus võitis ta kaks maailma karikasarja etappi: slaalomis ja suurslaalomis.

Veebruaris 2006. aasta OM-il Torinos võitis Raich slaalomis ja suurslaalomis kuldmedali. Märtsis 2006 võitis ta esimest korda maailma karikasarja üldkarika ja lisaks veel teist korda järjest suurslaalomi arvestuses karika.

2007. aasta MM-il Åres tuli ta meeskonnavõistluses maailmameistriks ning võitis hõbemedali Alpi kahevõistluses. 2009. aasta MM-il Val-d'Isère'is võitis ta suurslaalomis hõbemedali. 2011. aasta MM-il Garmisch-Partenkirchenis võitis ta hõbemedali võistkonnavõistluses. 

 Saavutused 

27px Olümpiamängudel 

 2002  Salt Lake Citys
 15px pronksmedal slaalomis
 15px pronksmedal Alpi kahevõistluses
 2006  Torinos
 15px olümpiavõitja slaalomis
 15px olümpiavõitja suurslaalomis

 Maailmameistrivõistlustel 

 2001  Sankt Antonis
 hõbemedal slaalomis
 2005  Bormios
 maailmameister slaalomis
 maailmameister Alpi kahevõistluses
 hõbemedal suurslaalomis
 hõbemedal meeskonnavõistluses
 pronksmedal ülisuurslaalomis
 2007  Åres
 maailmameister meeskonnavõistluses
 hõbemedal Alpi kahevõistluses
 2009  Val-d'Isère'is
 hõbemedal suurslaalomis
 2011  Garmisch-Partenkirchenis
 hõbemedal võistkonnavõistluses

 Maailma karikasarjas 

 Maailma karikas 

 Üldkarikas
 1. koht: 2006
 2. koht: 2005, 2007, 2008, 2009, 2010
 3. koht: 2004
 Slaalomi karikas 
 1. koht: 2001, 2005, 2007
 3. koht: 2004, 2006
 Suurslaalomi karikas
 1. koht: 2005, 2006
 2. koht: 2002, 2008, 2009
 3. koht: 2007, 2010
 Ülisuurslaalomi karikas
 3. koht: 2008
 Alpi kahevõistluse karikas
 1. koht: 2005, 2006, 2010
 2. koht: 2004

 Maailma karikasarja etapivõidud 

Benjamin Raich on osalenud (seisuga 15. jaanuar 2015) 433 MK-etapil ja jõudnud poodiumile 91 korral, millest 36 korda kõige kõrgemale astmele.

Jrk-nrAastaKuupäevKohtRiikAla1. 19997. jaanuar Schladmingslaalom2. 199910. jaanuar Flachausuurslaalom3. 199917. jaanuar Wengenslaalom4. 200026. veebruar Yongpyongsuurslaalom5.200018. märts Bormio  suurslaalom6.200114. jaanuar Wengen   slaalom7.200121. jaanuar Kitzbühel    slaalom8.200123. jaanuar Schladming   slaalom 9.200111. märts Åre   slaalom 10.200121. detsember Kranjska Gora   slaalom 11.20043. jaanuar Flachau   suurslaalom 12.200418. jaanuar  Wengen   slaalom 13.200427. jaanuar  Schladming    slaalom14.20045. detsember   Beaver Creek   slaalom 15.200514. jaanuar  Wengen    Alpi kahevõistlus16.200526. veebruar  Kranjska Gora    suurslaalom17.200521. detsember  Kranjska Gora    suurslaalom18.20067. jaanuar  Adelboden    suurslaalom19.200613. jaanuar Wengen   suur Alpi kahevõistlus20.200622. jaanuar Kitzbühel   Alpi kahevõistlus21.20063. veebruar Chamonix   suur Alpi kahevõistlus22.200610. märts Shigakogen   slaalom23.200617. märts Åre   suurslaalom24.200612. november Levi   slaalom25.20076. jaanuar Adelboden   suurslaalom26.200723. jaanuar Schladming   slaalom27.20073. märts Kranjska Gora   suurslaalom28.20079. märts Kvitfjell    suur Alpi kahevõistlus29.200718. märts Lenzerheide   slaalom30.20079. detsember Bad Kleinkirchheim   slaalom31.20087. detsember Beaver Creek   suurslaalom32.200812. detsember Val-d'Isère   suur Alpi kahevõistlus33.200910. jaanuar Adelboden   suurslaalom34.2009 13. märts Åre   suurslaalom35.200911. detsember Val-d'Isère   Alpi kahevõistlus  36.201225. veebruar Crans-Montana   ülisuurslaalom 

Välislingid
Benjamin Raichi koduleht 


Kategooria:Austria mäesuusatajad
Kategooria:Sündinud 1978